b"\n_START_ARTICLE_\nArtakama\n_START_PARAGRAPH_\nArtakama var Ptolemaios I av Egypts andre hustru. Artakama ble gift med Ptolemaios, som den gang var general, i april 324 f.Kr under en bryllupsfestival i Susa arrangert av Aleksander den store. Artakama blir omtalt med navnet Apama av Plutark, men dette bygger sannsynligvis p\xc3\xa5 en feil. Man kjenner ikke til at Ptolemaios hadde barn med Artakama._NEWLINE_Artakama var datter av Artabazus av Frygia, et barnebarn av Artaxerxes II og dronning Strateira Hennes far var satrap av Daskyleion under Artaxerxes III og Darius III, og satrap av Baktria under Alexander. Hennes mor var en ikke navngitt kvinne, men sannsynligvis Artabasuz' eneste hustru, og s\xc3\xb8ster av generalene Memnon og Mentor av Rodos, som var i persisk tjeneste p\xc3\xa5 340- og 330-tallet f.Kr."